**VABILO K SODELOVANJU V PROJEKTU**

**Meja – naša preteklost in naša skupna evropska prihodnost**

**Umetnost kot pot do miru**

**Aktivnosti v projektu:**

1. **Srečanje na Cerju** v **petek, 20. septembra 2024**, ob **Pomniku braniteljem slovenske zemlje na Cerju v počastitev mednarodnega dneva miru in pričetek našega celoletnega projekta**. Dijaki in učenci iz cele Slovenije se bodo udeležili različnih tematskih delavnic pod vodstvom naših profesorjev in dijakov tutorjev.

IN

1. **Likovni natečaj s sloganom UMETNOST KOT POT DO MIRU**

Vabimo učence in dijake k ustvarjanju in izražanju svojih pogledov na trenutno ali preteklo stanje v svetu, skozi različne oblike likovnih tehnik. Razmišljajte o pomenu vrednot kot so mir, solidarnost, strpnost, kulturna raznolikost in globalno državljanstvo. Na natečaju je mogoče **sodelovati individualno ali s skupinskim izdelkom**. Vsaka šola lahko pošlje do 4 različne izdelke. Vsak izdelek naj bo opremljen z naslednjimi podatki:

|  |  |
| --- | --- |
| Naziv šole |  |
| Mentor |  |
| Ime in priimek avtorja/ avtorjev |  |
| Starost/ razred |  |
| Naziv likovnega dela |  |

**Rok za oddajo likovnih del je 31. marec 2025**. Vsa prispela likovna dela bodo **razstavljena** na dogodku ob Dnevu Evrope, ki ga organizira Gimnazija Nova Gorica, **9. maja 2025, v Novi Gorici. Najboljše delo bo prejelo praktično nagrado.**

**Izdelke pošljite na:**

**Gimnazija Nova Gorica**

Delpinova ul. 9

5000 Nova Gorica

Pripis: **UNESCO natečaj**

ALI

*Kakšen je vaš pogled na aktualno dogajanje v svetu? O katerih konfliktnih žariščih smo premalo osveščeni? Kaj vse sproža konflikte in vojne v svetu? Ali je lahko okolje sprožilec vojne – kakšna je vloga boja za vodne vire? Otroci kot žrtve vojne.*

1. Pomagajte nam sooblikovati **zvočno knjižnico**, kjer bomo lahko poslušali posnetke **o pomen temeljnih vrednot, kot so mir, solidarnost, strpnost, kulturna raznolikost in globalno državljanstvo.** Sodelujete lahko tako, da nam pošljete zvočni posnetek, ki naj **ne bo krajši od 50 sekund in ne daljši od 7 minut**. Posnetek je **lahko intervju, pogovor, razprava, komentar, izražanje mnenja** … o razumevanju, strpnosti in mirnemu reševanju konfliktov. Vsaka šola lahko pošlje do 5 zvočnih posnetkov. Posnetki naj bodo v mp.3 formatu, za pošiljanje datotek predlagamo <https://wetransfer.com/>. Pri dodajanju glasbene podlage **bodite pozorni na avtorske pravice**. **Vsak posnetek naj bo opremljen z naslednjimi podatki:**

|  |  |
| --- | --- |
| Naziv šole |  |
| Mentor |  |
| Ime in priimek avtorja/ avtorjev |  |
| Starost/ razred |  |
| Naziv posnetka |  |

**Rok za oddajo zvočnih posnetkov je 31. marec 2025** na [danica.ascic@gimng.si](mailto:danica.ascic@gimng.si). Prispeli posnetki bodo objavljeni na šolski spletni strani <https://www.gimng.si/>, najpozneje do **9. maja 2025. Najboljši posnetek bo prejel praktično nagrado.**

**Namen projekta:**

Vključevanje umetnosti v mirovno vzgojo ne le obogati učne izkušnje, ampak učence tudi opremi s čustvenimi in kognitivnimi orodji, potrebnimi za prispevanje k bolj mirnemu svetu. Umetnost lahko na različne načine pomembno prispeva k vzgoji za mir s spodbujanjem empatije, kritičnega mišljenja in kulturne zavesti:

* spodbuja empatijo in razumevanje: umetnost učencem in dijakom omogoča, da izrazijo svoja čustva in razumejo čustva drugih ter spodbuja empatijo;
* skupne izkušnje: ogled in ustvarjanje umetnosti iz različnih okolij pomaga učencem in dijakom ceniti različne perspektive in izkušnje;
* analiziranje umetnosti: interpretacija umetniških del in razprava o njih spodbujata kritično razmišljanje, saj učenci razmišljajo o temah miru in konfliktov, prikazanih v umetnosti;
* ustvarjalno reševanje problemov vključuje inovativnost ter veščine, ki jih je mogoče prenesti na reševanje konfliktov in vzpostavljanje miru.
* medvrstniško in medgeneracijsko sodelovanje spodbuja spoštovanje ter uči sodelovanja in strpnosti.

**Koordinator projekta:**

Danica Aščić, prof.